Lav et referat af nedenstående tekst:

Tekst:
Det er blevet til mange timers undervisning foran skærmen hjemmefra for de studerende på de videregående uddannelser. Det manglende sociale samvær kan risikere at få store konsekvenser for de studerendes fremtid på studiet. Det fortæller uddannelsesdirektør for Professionshøjskolen UCN, Peter Møller Pedersen, i en pressemeddelelse. - Vi ved, at det sociale samvær har betydning for elevernes motivation og læringsudbytte. Vi har derfor grund til at frygte, at flere vælger at hive stikket, hvis nedlukningen fortsætter som nu hen over foråret. Det gælder både de studerende, som næsten er færdiguddannede, og de studerende, som lige er startet på deres uddannelse. Penge er ikke nok Uddannelses- og forskningsminister Ane Halsboe-Jørgensen har sendt en hjælpepakke på 100 millioner kroner til de videregående uddannelser, så de studerende, der afslutter deres uddannelse i 2021, kan få noget ud af den praktiske undervisning, som de har mistet i løbet af det sidste år. Men det er ikke helt nok, mener uddannelsesdirektøren. - På professionshøjskolerne er vi meget glade for hjælpen, men det vil kræve mere politisk velvilje, hvis pengene skal sættes i spil. Vi må jo fortsat ikke lukke vores studerende ind på uddannelsesinstitutionerne, og derfor er det vanskeligt at få fuldt udbytte af de ekstra midler, som politikerne har bevilget, lyder det fra Peter Møller Pedersen. Uddannelsesdirektøren håber derfor, at de videregående uddannelser vil blive taget med i regnestykket, når der skal regnes på yderligere genåbning af samfundet. –  Det vil bestemt være muligt at planlægge og afvikle studieaktiviteter samtidig med, at vi minimerer smitterisikoen. Udover en intensiv teststrategi kan det blandet andet ske ved at øge muligheden for at mødes i mindre studiegrupper, og ved at fastholde nogle digitale studieaktiviteter, bruge værnemidler, holde afstand og fastholde de nye gode hygiejnevaner.

Referat:
Timevis af hjemmeundervisning og isolering fra studiekammerater har betydet, at de studerende på de videregående uddannelser risikerer at springe fra, og det bekymrer uddannelsesdirektør.